stanford-oval/wikipedia huggingface dataset:
โรงเรียนทีปังกรวิทยาพัฒน์ (มัธยมวัดหัตถสารเกษตร)
ประวัติโรงเรียน > สัญลักษณ์ประจำโรงเรียน

ตราประจำโรงเรียน คือ พระนามาภิไธยย่อ มวก. มีตรามหาจักรีบรมราชวงศ์ภายใต้ พระอนุราชมงกุฎ ซึ่งถือเป็นพระสัญลักษณ์พระนามาภิไธยของสมเด็จพระบรมโอรสาธิราช สยามมกุฎราชกุมาร และภายใต้พระสัญลักษณ์ พระนามาภิไธย ประดับด้วยริบบิ้นสีฟ้า ภายในริบบิ้นมีนามโรงเรียนว่า ทีปังกรวิทยาพัฒน์ (มัธยมวัดหัตถสารเกษตร) ในพระราชูปถัมภ์ฯ
สีประจำโรงเรียน คือ สีฟ้า-สีขาว
สีฟ้า หมายถึง ความรุ่งโรจน์
สีขาว หมายถึง ความบริสุทธิ์ มีคุณธรรม และยึดมั่นในศาสนา
คติพจน์ประจำโรงเรียน  สุวิชาโน ภวํ โหติ  (ผู้รู้ดี เป็นผู้เจริญ)
อัตลักษณ์ประจำโรงเรียน เทิดทูนสถาบัน สืบสานงานพระราชดำริ
เอกลักษณ์ประจำโรงเรียน ยุวชนคนดี ทีปังกร
ปรัชญาโรงเรียน มีวินัย ใฝ่วิชา พัฒนาชุมชน
ต้นไม้ประจำโรงเรียน คือ ต้นรวงผึ้ง
ดอกไม้ประจำโรงเรียน คือ ดอกประดู่
สิ่งศักดิ์สิทธิ์ประจำโรงเรียน คือ พระพุทธบุญมี (สร้างขึ้นเมื่อวันที่ 10 มีนาคม พ.ศ. 2538)
เพลงประจำโรงเรียน คือ มาร์ชมาร์ชทีปังกรวิทยาพัฒน์ (มัธยมวัดหัตถสารเกษตร) ประพันธ์เนื้อร้องโดย อาจารย์ประยูร เวชประสิทธิ์ และอาจารย์ดรุณี ทรงกัลยาณวัตร
สถานที่ใกล้เคียงบริเวณโรงเรียน

ทิศเหนือ ติดต่อกับสนามอัลไพล์กอล์ฟ
ทิศใต้ ติดต่อกับหออัครศิลปิน
ทิศตะวันออก ติดต่อกับวัดหัตถสารเกษตร
ทิศตะวันตก ติดต่อกับสถานีขนส่งจังหวัดปทุมธานี
เกียรติประวัติ

ผลงานนวัตกรรมการบริหารจัดการที่เป็นแบบอย่างในโครงการติดตามการเรียนการสอนในสถานการณ์แพร่ระบาดโควิด ภาคเรียนที่ 1 ประจำปี 2564
รางวัลชนะเลิศระดับประเทศโรงเรียนลดคาร์บอนต่ำสู่ชุมชน ประจำปี 2564
รางวัลเหรียญทองระดับภูมิภาค การคัดเลือกสถานศึกษา เพื่อคัดเลือกรางวัลระบบการช่วยเหลือนักเรียน ประจำปี 2564
รางวัลโรงเรียนคุณธรรม มูลนิธิยุวพัฒน์
แผนการเรียน > มัธยมศึกษาตอนต้น

ระดับชั้นมัธยมศึกษาปีที่ 1 จำนวน 12 ห้องเรียน
ระดับชั้นมัธยมศึกษาปีที่ 2 จำนวน 12 ห้องเรียน
ระดับชั้นมัธยมศึกษาปีที่ 3 จำนวน 12 ห้องเรียน
แผนการเรียน > มัธยมศึกษาตอนปลาย

ระดับชั้นมัธยมศึกษาปีที่ 4 จำนวน 12 ห้องเรียน
ระดับชั้นมัธยมศึกษาปีที่ 5 จำนวน 12 ห้องเรียน
ระดับชั้นมัธยมศึกษาปีที่ 6 จำนวน 12 ห้องเรียน
แผนการเรียน > มัธยมศึกษาตอนปลาย > หลักสูตรพื้นฐานทั่วไป

แผนการเรียนวิทย์ - คณิต
แผนการเรียนศิลป์ - คำนวณ
แผนการเรียนศิลป์ - ภาษาจีน
แผนการเรียนสาขาธุรกิจค้าปีก ร่วมกับ CP ALL
แผนการเรียนศิลป์การจัดการธุรกิจสมัยใหม่ (MOU&PIM)
แผนการเรียนศิลป์ - รัฐศาสตร์ นิติศาสตร์
แผนการเรียน > มัธยมศึกษาตอนปลาย > หลักสูตรห้องเรียนพิเศษ

แผนการเรียนวิทย์ - คณิต (Gifted)
แผนการเรียนศิลป์ - ภาษาอังกฤษ
แผนการเรียนศิลป์ - ทั่วไป
ศิษย์เก่าที่มีชื่อเสียง

จาตุรงค์ พาโพธิ์ (แจ็ก แปปโฮ)
โรงเรียนโพธาวัฒนาเสนี

| โรงเรียนโพธาวัฒนาเสนี Photha Watthana Senee School> ที่ตั้ง |
| --- | --- |

เลขที่ 80 หมู่ที่ 8 ตำบลคลองตาคต อำเภอโพธาราม จังหวัดราชบุรี 70120
ข้อมูล
ชื่ออื่น: พ.น. / PN
ประเภท: โรงเรียนรัฐบาล  โรงเรียนมัธยมศึกษาขนาดใหญ่พิเศษ
คำขวัญ: นตฺติ ปญฺญา สมา อาภา   (แสงว่าใดเสมอด้วยปัญญา ไม่มี)
สถาปนา: 1 สิงหาคม พ.ศ. 2444 (123 ปี 103 วัน)
เขตการศึกษา: สำนักงานเขตพื้นที่การศึกษามัธยมศึกษาราชบุรี
รหัส: 1070480375
ผู้อำนวยการ: นายจรัญ สุขเสรี
ระดับปีที่จัดการศึกษา: มัธยมศึกษาปีที่ 1- มัธยมศึกษาปีที่ 6
เพศ: สหศึกษา
สี:     น้ำเงิน - เหลือง
เพลง: มาร์ชโพธาวัฒนาเสนี
สังกัด: สำนักงานคณะกรรมการการศึกษาขั้นพื้นฐาน กระทรวงศึกษาธิการ
เว็บไซต์: www.photha.ac.th
โรงเรียนโพธาวัฒนาเสนี (อักษรย่อ: พ.น.) เป็นโรงเรียนประจำอำเภอแห่งแรกของประเทศไทย และเป็นโรงเรียนรัฐบาลแห่งที่สองของจังหวัดราชบุรี ประเภทโรงเรียนมัธยมศึกษาขนาดใหญ่พิเศษแบบสหศึกษา เปิดสอนตั้งแต่ระดับชั้นมัธยมศึกษาปีที่ 1 ถึง 6 สังกัดสำนักงานเขตพื้นที่การศึกษามัธยมศึกษาราชบุรี สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ที่ เลขที่ 80 หมู่ 8 ตำบลคลองตาคต อำเภอโพธาราม จังหวัดราชบุรี รหัสไปรษณีย์ 70120 ปัจจุบันมีเนื้อที่ 55 ไร่ 1 งาน 70 ตารางวา
ประวัติ

โรงเรียนโพธาวัฒนเสนี จัดตั้งในรัชสมัยพระบาทสมเด็จพระจุลจอมเกล้าเจ้าอยู่หัว หลังจากที่พระองค์ได้ครองราชย์แล้ว ก็ได้ทรงประกาศตั้งกรมธรรมการขึ้นเป็นกระทรวงธรรมการ มีการประกาศตั้งโรงเรียนมูลศึกษาขึ้นในวัดทั่วไปทั้งในกรุงและหัวเมือง กำหนดชั้นเรียนเป็น 2 ชั้น คือ โรงเรียนมูลศึกษาสามัญชั้นต่ำ และโรงเรียนมูลศึกษาชั้นสูง
พ.ศ. 2444 นายฮะ ปลัดอำเภอโพธาราม ได้จัดตั้งโรงเรียนขึ้นในบริเวณพื่นที่ของวัดโพธาราม ตามความปรากฏว่า
"ด้วยพระเจ้าลูกยาเธอ พระองค์เจ้ากิติยากรวรลักษณ์ อธิบดีกรมศึกษาธิการ ได้ทรงรับรายงาน จากกระทรวงมหาดไทยว่า นายฮะ ปลัดอำเภอโพธาราม เมืองราชบุรี ได้จัดตั้งโรงเรียนขึ้น ที่วัดโพธาราม 1 โรง โต๊ะเก้าอี้พร้อม แบบเรียนได้จากพระอมรโมฬี ผู้อำนวยการศึกษา 180 เล่ม ครูเรียกไปจากกรุงเทพฯ ได้เปิดโรงเรียนสอน แต่เมื่อวันที่ 1 สิงหาคม ร.ศ.120 แล้ว โรงเรียนที่นายฮะ จัดสร้างขึ้นนี้ พระอมรโมฬี ผู้อำนวยการศึกษาได้เกื้อกูลเงินเดือนละ 10 บาท แลช่วยหนังสือแบบเรียนหลวงด้วย ส่วนนามโรงเรียนพระอมรโมฬีให้นามว่า โรงเรียนโพธาราม อาไศรยเหตุที่ตั้งอยู่ในวัดโพธาราม จึงพร้อมกันขอถวายพระราชกุศุล กรมศึกษาธิการ มีความยินดีแลขอบใจท่านผู้บริจาคทรัพย์สร้างโรงเรียน แลช่วยอุปการะอุดหนุน ซึ่งได้ออกนามมาแล้วข้างบนนั้น ขออำนวยพรให้เจริญศุขสิ้นกาลนาน แลโรงเรียนนี้จงเปนถาวรสถานตลอดไปตามคราวสมัยอันเจริญเทอญ"
พ.ศ. 2451 พระแดงเจ้าอธิการกับพระชื่นรองเจ้าอาวาสวัดโพธาราม พร้อมด้วยหลวงราษฎร์โยธาภิบาลนายอำเภอโพธาราม ด้บอกบุญเรี่ยไรเงินแก่ข้าราชการ และราษฎรได้เงินรวม 1,532 บาท จัดสร้างโรงเรียนขึ้นที่วัดโพธารามโรงหนึ่ง กว้าง 4 วา 2 ศอก ยาว 6 วา 2 ศอก สูง 1 วา 3 ศอกคืบ เสาไม้เต็งรัง พื้นไม้สิงคโปร์ เครื่องบนไม้สัก หลังคามุงสังกะสี ฝาไม้กระยาเลย ทาสีขาว กับทำม้านั่งสำหรับนักเรียนนั่งได้ 2 คน ใช้ไม้กระยาเลยไม้สักรวม 37 ม้านั่งได้คนเดียว 20 ม้า และได้ทำโต๊ะสำหรับวางหนังสือเรียน 22 โต๊ะ ใช้ไม้กระยาเลย และไม้สัก
พ.ศ. 2458 ได้จัดสร้างอาคารเรียนขึ้นใหม่โดยรื้ออาคารหลังเก่าเนื่องจากอาคารหลังแรกชำรุดและคับแคบลง ซึ่งมีพระครูโพธาภิรมย์ (ชื่น) เจ้าอาวาสวัดโพธาราม เป็นผู้ดำเนินการโดยใช้เงินบริจาค
พ.ศ. 2479 ได้ก่อสร้างอาคารเรียนขึ้นอีกเป็นครั้งที่ 3 เนื่องจากอาคารเรียนเดิมชำรุด และคับแคบเกินกว่าที่จะรองรับปริมาณนักเรียนที่เพิ่มขึ้นอย่างรวดเร็วได้ การก่อสร้างครั้งนี้มีพระครูโพธาภิวัฒน์ (เต็ก) เจ้าอาวาสวัดโพธาราม เป็นผู้ดำเนินการโดยก่อสร้างอาคารเรียน 2 ชั้น ใช้เงินบริจาค 9,442.43 บาท และกระทรวงศึกษาธิการจัดสรรงบประมาณสมทบเป็นเงิน 6,000 บาท รวมราคาค่าก่อสร้างเป็นจำนวนเงิน 15,442.43 บาท
พ.ศ. 2483 โรงเรียนยังคงจัดสอนระดับประถมศึกษาอยู่ด้วย ภายหลังได้ทยอยตัดออกไปจนเหลือแต่เพียงระดับมัธยม ซึ่งเปิดสอนชั้นมัธยมปีที่ 1 ถึงชั้นมัธยมปีที่ 4 และได้เปิดสอนถึงชั้นมัธยมศึกษาปีที่ 6 เป็นปีแรก นับเป็นโรงเรียนมัธยมระดับอำเภอแห่งแรกในประเทศไทย ที่เปิดสอนถึงชั้นมัธยมศึกษาปีที่ 6
พ.ศ. 2513 พื้นที่โรงเรียนในบริเวณวัดโพธารามมีความคับแคบ จึงได้ย้ายเข้ามาอยู่ ณ ตำบลคลองตาคต (ซึ่งเป็นที่อยู่ปัจจุบัน) จำนวน 16 ไร่ 1 งาน 20 ตารางวา
รายนามครูใหญ่ / อาจารย์ใหญ่ / ผู้อำนวยการโรงเรียนโพธาวัฒนาเสนี

| ลำดับ | รายนาม | ระยะเวลาดำรงตำแหน่ง | หมายเหตุ |
| --- | --- | --- | --- |
| 1 | นายจันทร์ | พ.ศ. - |  |
| 2 | นายแปลก  คชสุต | พ.ศ. - |  |
| 3 | นายใหญ่   สุทธโรจน์ | พ.ศ. - |  |
| 4 | ขุนประกาศวุฒิสาร | พ.ศ. - |  |
| 5 | ขุนเสตะรัตศึกษาการ | พ.ศ. 2460 - 2465 |  |
| 6 | ขุนโสตะระศึกษาการ | พ.ศ. 2465 - 2470 |  |
| 7 | นายไจ๊     อนุมาน | พ.ศ. 2470 - 2474 |  |
| 8 | นายช้อย  ทินเกิด | พ.ศ. 2475 - 2482 |  |
| 9 | ขุนสุวรรณกูลศึกษากร | พ.ศ. 2482 - 2483 |  |
| 10 | นายพิพัฒน์     บุญสร้างสม | พ.ศ. 2483 - 2491 |  |
| 11 | นายไพโรจน์   ผาสุก | พ.ศ. 2491 - 2502 |  |
| 12 | นายเลื่อน       วุฑฒยากร | พ.ศ. 2502 - 2509 |  |
| 13 | นายมาบ        ภูมาศ | พ.ศ. 2509 - 2513 |  |
| 14 | นายสำเนียง    อารีกิจ | พ.ศ. 2513 - 2520 |  |
| 15 | นายทองอินทร์  เพียภูเขียว | พ.ศ. 2520 - 2526 |  |
| 16 | นายสุชาติ      อำมฤคขจร | พ.ศ. 2526 - 2535 |  |
| 17 | นายสัมพันธ์    บุญวานิช | พ.ศ. 2535 - 2539 |  |
| 18 | นายประกิจ     ธาราพันธ์ | พ.ศ. 2539 - 2540 |  |
| 19 | นายวีระ         เก็งทอง | พ.ศ. 2540 - 2543 |  |
| 20 | นายณรงค์      โพธิ์มี | พ.ศ. 2543 - 2544 |  |
| 21 | นายประพัฒน์  คหินทรพงศ์ | พ.ศ. 2544 - 2551 |  |
| 22 | นายสมศักดิ์    ฉันทานุรักษ์ | พ.ศ. 2551 - 2555 |  |
| 23 | นายปรีชา   สุคนธมาน | พ.ศ. 2555 - 2557 |  |
| 24 | นายประทีป  จำปาศรี | พ.ศ. 2558 - 2558 |  |
| 00 | นางสาวจุฑามาศ  เกิดแก้วฟ้า | พ.ศ. 2558 - 2559 | (ยกเลิกคำสั่งแต่งตั้ง) |
| 25 | นายประทีป  จำปาศรี | พ.ศ. 2558 - 2561 |  |
| 26 | นายวรากุล หงษ์เทียบ | พ.ศ. 2561 - 2563 |  |
| 27 | นายจรัญ สุขเสรี | พ.ศ. 2563 - ปัจจุบัน |  |
แหล่งข้อมูลอื่น

เว็บไซต์โรงเรียนโพธาวัฒนาเสนี
โรงเรียนโพธาวัฒนาเสนี ที่เฟซบุ๊ก
ข้อมูลพื้นฐานโรงเรียนโพธาวัฒนาเสนีในระบบสารสนเทศเพื่อการศึกษา สำนักงานคณะกรรมการการศึกษาขั้นพื้นฐาน
โรงเรียนวาปีปทุม

| โรงเรียนวาปีปทุม Wapipathum School Wapipathum School |
| --- | --- |

ที่ตั้ง

303/25 ถนนมหาสารคาม-วาปีปทุม ตำบลหนองแสง อำเภอวาปีปทุม จังหวัดมหาสารคาม 44120
พิกัด: 15°50′57″N 103°22′34″E﻿ / ﻿15.849276°N 103.376155°E﻿ / 15.849276; 103.376155
ข้อมูล
ชื่ออื่น: ว.ท. (W.T.)
ประเภท: โรงเรียนรัฐบาล - โรงเรียนมัธยมศึกษาขนาดใหญ่พิเศษ
คำขวัญ: ลูกเขียวเหลืองเป็นคนดี น้องพี่ผูกพัน   กลฺยา ณ การี กลฺยานํ ปาปการี จ ปาปกํ  (ทำดีได้ดี ทำชั่วได้ชั่ว) 
สถาปนา: 17 พฤษภาคม พ.ศ. 2492 (75 ปี 179 วัน)
หน่วยงานกำกับ: สำนักงานคณะกรรมการการศึกษาขั้นพื้นฐาน กระทรวงศึกษาธิการ สหวิทยาเขต 4 พุทธมณฑลเทพปทุม
รหัส: 1044410618
ผู้อำนวยการ: ดร.ไพทูล พรมมากุล
ระดับปีที่จัดการศึกษา: มัธยมศึกษา
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ภาษาไทย  ภาษาอังกฤษ  ภาษาจีน  ภาษาเวียดนาม  ภาษาญี่ปุ่น
พื้นที่: 42 ไร่ 40 ตารางวา
สี:    เขียว - เหลือง
ดอกไม้: ดอกบัว
เว็บไซต์: www.wpt.ac.th
โรงเรียนวาปีปทุม (อักษรย่อ: ว.ท., W.T.) เป็นโรงเรียนมัธยมศึกษาของรัฐบาลแห่งแรกของอำเภอวาปีปทุม จังหวัดมหาสารคาม (ซึ่งในขณะนั้นมีโรงเรียนเอกชนที่เปิดทำการคือโรงเรียนเรืองวิทยา) ปัจจุบันจัดอยู่ในประเภทโรงเรียนมัธยมศึกษาขนาดใหญ่พิเศษ รูปแบบสหศึกษา ทำการเรียนการสอนตามหลักสูตรการศึกษาขั้นพื้นฐาน ระดับช่วงชั้นที่ 3 และช่วงชั้นที่ 4 เป็นโรงเรียนระดับอำเภอที่จัดเป็นโรงเรียนยอดนิยม และเป็น 1 ใน 3 โรงเรียนที่มีอัตราการแข่งขันสูงของจังหวัดมหาสารคามมีบุคคลสำคัญทางการศึกษาที่เคยศึกษาคือ ดร.อัมพร พินะสา อดีตเลขาธิการคณะกรรมการการศึกษาขั้นพื้นฐาน
ประวัติโรงเรียน

การโรงเรียนวาปีปทุม ตั้งขึ้นเมื่อ พ.ศ. 2492 เปิดทำการเรียนการสอนครั้งแรก เมื่อวันที่ 17 พฤษภาคม 2492 โดยอาศัยสถานที่โรงเรียนบ้านหนองแสง (วาปีวิทยาคม) ซึ่งเป็นโรงเรียนประชาบาลประจำอำเภอ (ปัจจุบันคือ โรงเรียนอนุบาลวาปีปทุม) เปิดทำการสอน 1 ห้องเรียน มีนักเรียน 45 คน โดยมีนายจำนง ภวภูตานนท์ เป็นครูใหญ่
ต่อมากระทรวงศึกษาธิการได้จัดสรรงบประมาณ ให้ก่อสร้างอาคารเรียนถาวร จำนวน 1 หลัง มีลักษณะ เป็นอาคารไม้ใต้ถุนสูง จำนวน 6 ห้องเรียน เป็น งบประมาณทั้งสิ้น 150,000 บาท บนเนื้อที่ 42 ไร่ 40 ตารางวา ติดถนนวาปีปทุม-มหาสารคาม เปิดใช้อาคารเรียน เมื่อวันที่ 17 พฤษภาคม 2493
ในปีการศึกษา 2503 ได้เปิดทำการสอนตามหลักสูตรวิชาสามัญพุทธศักราช 2503 หลังจากนั้น ในปีการศึกษา 2504 ได้เปลี่ยนแปลงหลักสูตรใหม่ตามแผนการศึกษาชาติ จากชั้นมัธยมศึกษาปีที่ 4, 5, 6 เป็นชั้นมัธยมศึกษาปีที่ 1, 2, 3 ออกปีละชั้น จนกระทั่งสิ้นสุดในปีการศึกษา 2506
ในปีการศึกษา 2521 โรงเรียนเปิดทำการสอนระดับชั้นมัธยมศึกษาตอนต้น ตามหลักสูตรมัธยมศึกษา ตอนต้น พุทธศักราช 2521 และเปิดทำการสอนระดับมัธยมศึกษาตอนปลาย ตามหลักสูตรมัธยมศึกษาตอนปลาย พุทธศักราช 2524 โดยเปิดทำการสอนตั้งแต่ระดับมัธยมศึกษาปีที่ 1 ถึงระดับมัธยมศึกษาปีที่ 6
ปีการศึกษา 2525 จัดให้มีการเรียนการสอน รด. ในโรงเรียน
ปีการศึกษา 2545 โรงเรียนวาปีปทุมเป็นโรงเรียนเครือข่ายการใช้หลักสูตรขั้นพื้นฐาน พุทธศักราช 2544 ในระดับชั้นมัธยมศึกษาปีที่ 1 และชั้นมัธยมศึกษาปีที่ 4
ปีการศึกษา 2546 ได้มีการเปลี่ยนแปลงโครงสร้างระดับกระทรวงศึกษาธิการ โดยมีการกำหนดเขตพื้นที่การศึกษาทั่วประเทศ 175 เขต สำหรับโรงเรียนวาปีปทุม สังกัดเขตพื้นที่การศึกษามหาสารคาม เขต 2
ปีการศึกษา 2547 โรงเรียนวาปีปทุมมีห้องเรียน 61 ห้องเรียน โดยจัดเป็นช่วงชั้นที่ 3 จำนวน 29 ห้องเรียน และช่วงชั้นที่ 4 จำนวน 30 ห้องเรียน แยกเป็นนักเรียนชาย 1,109 คน นักเรียนหญิง 1,551 คน รวมทั้งสิ้น 2,827คน และครู-อาจารย์อีก 120 คน
ปีการศึกษา 2552 โรงเรียนวาปีปทุมได้รับคัดเลือกจากกระทรวงศึกษาธิการให้รับรางวัลโรงเรียนพระราชทาน ประเภทโรงเรียนมัธยมศึกษาขนาดใหญ่ เข้ารับพระราชทานรางวัลจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เมื่อ พ.ศ. 2552 ซึ่งมีนางสุมาลย์ สุรมณี เป็นผู้อำนวยการโรงเรียน นับเป็นเกียรติประวัติสูงสุดของสถานศึกษา
ปีการศึกษา 2553 โรงเรียนวาปีปทุม ได้รับคัดเลือกเข้าโครงการโรงเรียนมาตรฐานสากล  (World-Class Standard School) ซึ่งเป็น 1 ใน 500 โรงเรียนทั่วประเทศ
เหตุการณ์สำคัญเพิ่มเติม

การจัดให้มีการสอบทานประวัติโรงเรียนวาปีปทุม มีการสอบทานโดยอาสาสมัครจากชมรมสายใยบัว (ครูที่เคยเคยปฏิบัติหน้าที่ที่โรงเรียนวาปีปทุม ที่เกษียณอายุราชการแล้ว) ร่วมมือกับทางโรงเรียนเพื่อจัดประชุมครั้งแรกที่ ห้องศิริบงกช เมื่อวันที่ 6 มิถุนายน 2567 เวลา 13.30 น.
เหตุการณ์สำคัญเพิ่มเติม > รายชื่ออาสาสมัคร

นางสุมาลย์ สุรมณี
นายสุรเชษฐ์ ช่างถม
นางลัดดาวัลย์ แพนลิ้นฟ้า
นางไพรวัลย์ โปรดเมธี
นายเรืองศักดิ์ มัททวีวงค์
นางศันสนีย์ ลีลาสกัลภักดิ์
นายพินิจ​ ทบด้าน
นางจิราพร ทบด้าน
นายไพรัตน์ ธรรมแสง
นายนิตย์ เดชบุรีรัมย์
นางวรรณจรีย์ เจริญสุข
นางลักษมี ม่วงคลา
ดร.นิดา กินจินดาโอภาส
ดร.หงษ์ทอง ประนัดศรี
นายสหเทพ ดวงดี
นายเทิ่ม สนทมิโน
นายทวีศักดิ์ สืบเมืองซ้าย
ที่มาและความหมายของชื่อ

โรงเรียนวาปีปทุม เป็นโรงเรียนประจำอำเภอวาปีปทุม จึงใช้คำว่าวาปีปทุมตามชื่ออำเภอ โดยคำว่าวาปีปทุมมีที่มาจากคำว่า วาปี เป็นคำบาลี หมายความว่า หนองน้ำ สระน้ำ หรือบึง และคำว่า ปทุม (หรือ ปทฺม ในภาษาสันสกฤต) มีความหมายว่า ดอกบัว บัวหลวง เมื่อนำคำทั้งสองมาสมาสกันแล้วจะได้คำว่า วาปีปทุม ซึ่งมีความหมายว่า เมืองหนองน้ำที่มีบัวขึ้นอยู่
การจัดการศึกษา

ในปีการศึกษา 2562 โรงเรียนได้แบ่งห้องเรียนออกเป็นชั้นละ 14 ห้อง ตั้งแต่มัธยมศึกษาปีที่ 1-2 และ 4-5 รวมทั้งสิ้น 56 ห้องเรียน
และชั้นมัธยมศึกษาปีที่ 3 และ 6 มีชั้นละ 12 ห้อง รวมทั้งสิ้น 24 ห้องเรียน รวมทั้งหมดเป็น 80 ห้องเรียน
และในปีการศึกษา 2566 โรงเรียนได้เพิ่มจำนวนห้องเรียนเป็นชั้นละ 14 ห้องเรียน ในทุกระดับชั้น รวมทั้งสิ้น 84 ห้องเรียน
การจัดการศึกษา > หลักสูตร

โรงเรียนวาปีปทุมเปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่าง ๆ รวม 8 กลุ่มสาระ ได้แก่
กลุ่มสาระการเรียนรู้ภาษาไทย
กลุ่มสาระการเรียนรู้ภาษาต่างประเทศ
กลุ่มสาระการเรียนรู้คณิตศาสตร์
กลุ่มสาระการเรียนรู้วิทยาศาสตร์และเทคโนโลยี
กลุ่มสาระการเรียนรู้สังคมศึกษา ศาสนา และวัฒนธรรม
กลุ่มสาระการเรียนรู้สุขศึกษาและพลศึกษา
กลุ่มสาระการเรียนรู้ศิลปศึกษา
กลุ่มสาระการเรียนรู้การงานอาชีพ
การจัดการศึกษา > แผนการเรียน > ระดับชั้นมัธยมศึกษาตอนต้น

แผนการเรียนห้องเรียนทั่วไป จำนวน 12 ห้องเรียน
แผนการเรียนโครงการห้องเรียนพิเศษวิทยาศาสตร์ ตามแนวทาง สสวท. และ สอวน. จำนวน 1 ห้องเรียน
แผนการเรียนโครงการห้องเรียนพิเศษวิทยาศาสตร์ ภาษาอังกฤษ และคณิตศาสตร์ (SEM) จำนวน 1 ห้องเรียน
การจัดการศึกษา > แผนการเรียน > ระดับชั้นมัธยมศึกษาตอนปลาย

แผนการเรียนทั่วไป จำนวน 2 ห้องเรียน
แผนการเรียนวิทยาศาสตร์ - คณิตศาสตร์ จำนวน 10 ห้องเรียน
แผนการเรียนโครงการห้องเรียนพิเศษวิทยาศาสตร์ คณิตศาสตร์และเทคโนโลยี จำนวน 2 ห้องเรียน
ระบบการคัดเลือกเข้าศึกษา

สำหรับการคัดเลือกเข้าศึกษาต่อยังโรงเรียนวาปีปทุม มีอยู่ 2 ประเภทคือ
1. ประเภทโครงการห้องเรียนพิเศษ เป็นการสอบคัดเลือกโดยอิงข้อสอบจากสถาบันส่งเสริมการสอนวิทยาศาสตร์และเทคโนโลยี เพื่อให้ได้นักเรียนเข้าสู่โครงการห้องเรียนพิเศษทั้ง 3 โครงการ โดยแบ่งเป็น
ชั้นมัธยมศึกษาปีที่ 1 โครงการห้องเรียนพิเศษวิทยาศาสตร์ ตามแนวทาง สสวท. และ สวอน. และโครงการห้องเรียนพิเศษวิทยาศาสตร์ คณิตศาสตร์และภาษาอังกฤษ (SEM) รวมทั้ง 2 โครงการ ประมาณ 70 คน
ชั้นมัธยมศึกษาปีที่ 4 โครงการห้องเรียนพิเศษวิทยาศาสตร์ ตามแนวทาง สสวท. และ สวอน. อีกประมาณปีละ 65 - 70 คน
โดยจะจัดสอบพร้อมกับโครงการห้องเรียนพิเศษโรงเรียนอื่น ๆ ทั่วประเทศ ประมาณเดือนกุมภาพันธ์ - มีนาคม เป็นประจำทุกปี
2. ประเภทห้องเรียนทั่วไป เป็นการรับนักเรียนรูปแบบปกติ ดำเนินการรับนักเรียนโดยโดยแบ่งได้ดังนี้
ชั้นมัธยมศึกษาปีที่ 1 รับนักเรียนด้วย 3 ระบบคือ การสอบคัดเลือกทั่วไป การจับสลากสำหรับนักเรียนในเขตพื้นที่บริการ และนักเรียนความสารถพิเศษ รวมแล้วประมาณปีละ 500 คน
ชั้นมัธยมศึกษาปีที่ 4 รับนักเรียนด้วย 3 ระบบคือ การใช้โควตานักเรียนโรงเรียนเดิม การสอบคัดเลือกทั่วไป และนักเรียนเงื่อนไขพิเศษ รวมแล้วประมาณปีละ 500 คน
อาคารและสถานที่ภายในสถานศึกษา > สิ่งศักดิ์สิทธิ์ประจำโรงเรียน

พระพุทธวาปีศรีปทุม ประดิษฐาน ณ บริเวณลานพระพุทธรูป หลังประตูทางเข้าโรงเรียน เป็นพระพุทธปฏิมา ปางสมาธิ ประจำโรงเรียนวาปีปทุม
อาคารและสถานที่ภายในสถานศึกษา > อาคารเรียน

อาคาร 1 หรือ อาคารเฉลิมพระเกียรติ 80 พรรษา เป็นอาคารเรียนแห่งแรกของโรงเรียน เดิมมีลักษณะเป็นอาคารไม้ 2 ชั้น ปัจจุบันได้มีการปรับปรุงใหม่เป็นอาคารผสมโดยมีชั้นล่างเป็นคอนกรีต จัดเป็นห้องสมุดประจำโรงเรียน มีส่วนที่จัดแสดงเพื่อเทิดพระเกียรติแด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และชั้นบนเป็นไม้ จัดเป็นห้องปฏิบัติการทางคอมพิวเตอร์ 1, 2 และ 3
อาคาร 2 เป็นอาคารคอนกรีต 3 ชั้น ในอดีตอาคารไม้หลังเก่ามี 2 ชั้น เดิมเป็นอาคารหมวดวิชาภาษาต่างประเทศและห้องปฏิบัติการทัศนศิลป์ และมีสภาพอาคารชำรุด ทรุดโทรมและมีปัญหา จึงปิดใช้งานและไม่อนุญาตให้เข้าใช้งานอาคารหลังนี้ตั้งแต่ พ.ศ.2554 จนถึงปี 2563 ทางโรงเรียนได้รับการจัดสรรค์งบประมาณให้ก่อสร้าอาคารหลังใหม่โดยเป็นอาคารสูงสามชั้นใต้ถุนโล่ง และทางโรงเรียนจัดให้อาคาร 2 เป็นอาคารของโครงการห้องเรียนพิเศษวิทยาศาสตร์ คณิตศาสตร์ เทคโนโลยี และสิ่งแวดล้อม (SMTE)
อาคาร 3 เป็นอาคารศูนย์อำนวยการ 3 ชั้น ลักษณะเป็นอาคารไม้ผสมคอนกรีต ตั้งทางฝั่งขวาของเสาธง ภายในประกอบด้วย
ชั้น 1 เป็นศูนย์ประชาสัมพันธ์ ห้องสภานักเรียน และมีบริเวณที่เป็นใต้ถุนโล่งใช้สำหรับพักผ่อนของนักเรียน
ชั้น 2 ประกอบด้วยสำนักผู้อำนวยการ สำนักงานอำนวยการฝ่ายต่าง ๆ และห้องสิริบงกช เป็นห้องประชุมสำหรับคณะครู และเป็นห้องที่จัดแสดงเกียรติประวัติ เกียรติยศของโรงเรียน
ชั้น 3 เป็นห้องเรียนของนักเรียนเดินเวียน
อาคาร 4 เป็นอาคาร 3 ชั้น เป็นอาคารแฝดกับอาคาร 3 ตั้งอยู่ทางฝั่งซ้ายของเสาธง ภายในประกอบด้วย
ชั้น 1 เป็นห้องสำนักงานกลุ่มสาระการเรียนรู้สุขศึกษาและพลศึกษา ห้องศูนย์พลศึกษา  ห้องพยาบาล สำนักงานอนามัยโรงเรียน ธนาคารโรงเรียน และสหกรณ์ร้านค้าโรงเรียน
ชั้น 2-3 เป็นห้องสำนักงานวิชาคณิตศาสตร์ ห้องเรียนกลุ่มสาระการเรียนรู้คณิตศาสตร์ และศูนย์จิตวิทยาแนะแนว
ปัจจุบันอยู่ระหว่างงดใช้อาคารเพื่อการเรียนการสอน เนื่องจากอยู่ระหว่างขออนุญาตในการรื้อถอน
อาคาร 5 เป็นอาคารคอนกรีต 3 ชั้น อยู่ทางฝั่งทิศเหนือ จัดเป็นสำนักงานและห้องเรียนกลุ่มสาระสังคมศึกษา ศาสนา และวัฒนธรรม ห้องศูนย์อาเซียน และห้องจริยธรรม
อาคาร 6 หรือ อาคารเฉลิมพระเกียรติ 30 เป็นอาคารคอนกรีต 3 ชั้น
ชั้น 1 ประกอบด้วย ห้องพิลาศปทุมมาลย์ เป็นห้องประชุมปรับอากาศ และห้องศูนย์สื่อนวัตกรรม
ชั้น 2-3 จัดเป็นสำนักงานกลุ่มสาระภาษาไทย ห้องหมอภาษา ห้องแพทย์แผนไทย และห้องเรียนกลุ่มสาระภาษาไทย
อาคาร 7 เป็นอาคารคอนกรีต 3 ชั้น เป็นอาคารที่อยู่ด้านหลังสุดของโรงเรียน
ชั้น 1 ประกอบด้วย สำนักงานกลุ่มสาระวิทยาศาสตร์ ห้อง Resource Center ซึ่งใช้สำหรับการสืบค้นหาข้อมูลผ่านอินเทอร์เน็ตและสื่อวิดีทัศน์ และมีห้องปฏิบัติการทางวิทยาศาสตร์ 3 ห้อง (Lab 1-3)
ชั้น 2-3 จัดเป็นห้องเรียนสาระวิทยาศาสตร์ ห้องปฏิบัติการฟิสิกส์ ห้องปฏิบัติการเคมีและห้องปฏิบัติการชีววิทยา
อาคาร 8 หรือ อาคาร 66 ปี ศรีปทุม เป็นอาคารคอนกรีต 3 ชั้น สร้างขึ้นในวาระที่โรงเรียนมีอายุครบ 66 ปี เปิดใช้งานเมื่อ พ.ศ. 2558 และใช้เป็นอาคารหลักของกลุ่มสาระภาษาต่างประเทศจากเดิมที่อยู่บริเวณชั้น 2 ของอาคาร 3
ชั้น 1 เป็นสำนักงานกลุ่มสาระภาษาต่างประเทศ และมีใต้ถุนโล่งใช้สำหรับจัดงาน นิทรรศการ ลานสำหรับงานนันทนาการ ประชุมเชียร์ และซักซ้อมกิจกรรมต่าง ๆ
ชั้น 2-3 จัดเป็นห้องเรียนกลุ่มสาระภาษาต่างประเทศ
อาคารศิลปะ ประกอบด้วยห้องสำนักงานกลุ่มสาระศิลปะ ห้องปฏิบัติการทางดนตรี ทัศนศิลป์ และนาฏศิลป์
อาคารอุตสากรรม จำนวน 2 หลัง ประกอบด้วย ห้องสำนักงานอุตสาหกรรมและห้องเรียนที่ใช้สำหรับการเรียนการสอนในรายวิชาอุตสาหกรรม
อาคารคหกรรม ประกอบด้วยสำนักงานคหกรรมและห้องปฏิบัติการในรายวิชาคหกรรม
อาคารและสถานที่ภายในสถานศึกษา > สิ่งปลูกสร้างอื่น ๆ

อาคารหอประชุมอเนกประสงค์ สร้างเสร็จเมื่อ พ.ศ. 2528 ใช้สำหรับจัดประชุมนักเรียน ประชุมผู้ปกครอง จัดกิจกรรม นิทรรศการ การแข่งขัน และพิธีการต่าง ๆ ภายในโรงเรียน และใช้เป็นสนามกีฬาวอลเลย์บอลในร่ม
อาคารบุณฑริกา เป็นอาคารพลศึกษา สร้างเสร็จในปี พ.ศ. 2557 เดิมเป็นสนามบาสเกตบอลคอนกรีตกลางแจ้ง มีลักษณะเป็นอาคารหลังคาโค้ง ทาด้วยสีขาว ตามชื่อของ "บุณฑริกา" ซึ่งเป็นดอกบัวที่มีสีขาวล้วน ภายในอาคารประกอบด้วยสนามฟุตซอล และสนามบาสเกตบอล ใช้ในการเรียนการสอนวิชาพลศึกษา และการจัดกิจกรรมต่าง ๆ เช่น กิจกรรมลูกเสือ ประชุมระดับชั้น งานอบรม งานนิทรรศการ งานเลี้ยงฉลองทั้งที่จัดเฉพาะภายในโรงเรียนและงานที่หน่วยงานภายนอกมาขออาศัยสถานที่ เป็นอาคารที่มองเห็นได้เป็นอันดับแรกเมื่อเข้าสู่ตัวโรงเรียนทางบริเวณประตูหลัก
โรงอาหาร ประกอบด้วยโรงอาหาร 2 แห่ง โรงอาหารแห่งที่ 1 ตั้งอยู่บริเวณด้านหลังอาคาร 4 เดิมเป็นอาคารหอประชุมหลังแรก ต่อมาได้ปรับให้เป็นโรงอาหาร ใช้เป็นที่รับประทานอาหารกลางวันสำหรับนักเรียน คู่กับโรงอาหารแห่งที่ 2 ที่สร้างขึ้นใหม่ ซึ่งอยู่ชั้นล่างของอาคารปทุมมา
อาคารปทุมมา เดิมบริเวณนี้เป็นสวนเกษตร ที่ใช้ในการเรียนวิชาเกษตรกรรม ปัจจุบันได้สร้างเป็นอาคารหอประชุม เปิดใช้งานในปี พ.ศ. 2560 พร้อมด้วยหอประชุมขนาดใหญ่และสนามบาสเกตบอลในชั้นบน และโรงอาหารแห่งที่ 2 ในชั้นล่าง บริเวณด้านหน้าและด้านข้างของอาคาร เป็นลานกว้างที่ใช้ในการจัดแสดงกิจกรรมต่าง ๆ ได้อีกด้วย
สนามกีฬาโรงเรียน เป็นสนามกีฬากลางแจ้ง ประกอบด้วยลู่วิ่ง สนามฟุตบอล สนามเซปักตะกร้อ และอัฒจันทร์ 5 หลัง เป็นบริเวณหลักที่ใช้ในการจัดกิจกรรมกีฬาสีภายใน และงานสดุดีต่าง ๆ
ลานน้ำพุ ตั้งอยู่ ณ ใจกลางโรงเรียน ตัวน้ำพุมี 3 ชั้น สีขาว บริเวณรอบ ๆ จัดเป็นสวนหย่อม ถือได้ว่าเป็นสัญลักษณ์ประจำโรงเรียนอีกแห่งหนึ่ง โดยจะมีประเพณีในการทำความสะอาดน้ำพุสำหรับคณะกรรมการนักเรียนที่ชนะจากการเลือกตั้งประธานนักเรียนอยู่เป็นประจำทุกปี
อาคารสำนักงานกิจการนักเรียน  เป็นอาคารคอนกรีต 1 ชั้น  ประกอบด้วย ห้องประชุมบุษบงกช สำนักงานของกลุ่มบริหารกิจการนักเรียน และฝ่ายปกครอง ตั้งอยู่บริเวณทางเข้าโรงเรียน ตรงข้ามกับอาคารบุณฑริกา ติดกับอาคารเรียน 1
ชีวิตในโรงเรียน > กิจกรรมภายในโรงเรียน > งานกีฬาสีภายในและคณะสี

โรงเรียนได้มีการจัดตั้งคณะสี เพื่อดำเนินการในกีฬาสีและเสริมสร้างความสามัคคีในหมู่คณะ ซึ่งจะมีจัดแบ่งกลุ่มคณะสีสำหรับนักเรียนชั้นมัธยมศึกษาปีที่ 1 โดยจะอยู่ในคณะสีนั้นตลอดการเรียนในช่วงชั้นมัธยมศึกษาตอนต้น แล้วจึงจะจัดกลุ่มคณะสีใหม่เมื่อเข้าสู่ระดับชั้นมัธยยมศึกษาปีที่ 4 และจะอยู่ในคณะสีนั้นจนจบการศึกษา มีทั้งหมด 5 คณะสี ประกอบด้วย
██ คณะสีเหลือง ควบคุมดูแลโดยกลุ่มสาระการเรียนรู้สังคมศึกษา ศาสนาและวัฒนธรรม และกลุ่มสาระการเรียนรู้ศิลปศึกษา
██ คณะสีแสด ควบคุมดูแลโดยกลุ่มสาระการเรียนรู้คณิตศาสตร์และกลุ่มงานคหกรรม
██ คณะสีชมพู ควบคุมดูแลโดยกลุ่มสาระการเรียนรู้ภาษาต่างประเทศและกลุ่มงานอุตสาหกรรม
██ คณะสีฟ้า ควบคุมดูแลโดยกลุ่มสาระการเรียนรู้วิทยาศาสตร์และกลุ่มงานเกษตรกรรม
██ คณะสีแดง ควบคุมดูแลโดยกลุ่มสาระการเรียนรู้ภาษาไทย กลุ่มงานคอมพิวเตอร์ และฝ่ายสนับสนุนการสอน
สำหรับงานกีฬาสีภายในจะจัดขึ้นเป็นประจำทุกปี ในภาคเรียนที่ 2 ประมาณเดือนพฤศจิกายน ถึง เดือนมกราคม
ชีวิตในโรงเรียน > กิจกรรมภายในโรงเรียน > วันสถาปนาโรงเรียน

จัดขึ้นเป็นประจำทุก ๆ วันที่ 17 พฤษภาคม ของปีเนื่องในโอกาสวันคล้ายวันครบรอบวันสถาปนาโรงเรียน 17 พฤษภาคม พ.ศ. 2492 ในงานจะมีการจัดโรงทานเพื่อเป็นการเลี้ยงฉลองและต้อนรับขวัญนักเรียนใหม่ และมีกิจกรรมการประกวดดาวเดือนประจำโรงเรียนซึ่งทุกปีจะมีการส่งตัวแทนเข้าประกวดในระดับชั้นมัธยมศึกษาปีที่ 1 และมัธยมศึกษาปีที่ 4 โดยอาศัยการโหวตเพื่อเฟ้นหาผู้ชนะการประกวด
ชีวิตในโรงเรียน > กิจกรรมภายในโรงเรียน > ค่ายดอกบัว สู่รั้วมหาวิทยาลัย

กิจกรรมที่จัดขึ้นจากการร่วมมือของศูนย์จิตวิทยาแนะแนวและศิษย์เก่าโรงเรียน โดยใช้ชื่อหลักของงานว่า ค่ายดอกบัว สู่รั้วมหาวิทยาลัย (Dokbua Camp)  โดยในค่ายจะมีการแนะแนวการศึกษาต่อและกิจกรรมนันทนาการต่างๆเพื่อสานสัมพันธ์ศิษย์เก่า - ศิษย์ปัจจุบัน จัดขึ้นเป็นประจำทุกปีให้กับนักเรียนในชั้นมัธยมศึกษาตอนปลายเพื่อเตรียมความพร้อมที่จะเข้าศึกษาต่อในระดับอุดมศึกษา ในแต่ละปีการศึกษาจะใช้เวลาในการจัดค่ายประมาณ 2 - 3 วัน ปัจจุบันค่ายดอกบัว สู่รั้วมหาวิทยาลัยได้ดำเนินการจัดมาแล้ว 11 ครั้ง
ชีวิตในโรงเรียน > กิจกรรมภายในโรงเรียน > งานบัวคืนกอ ลูก ว.ท. คืนถิ่น

เป็นงานคืนสู่เหย้าที่โรงเรียนวาปีปทุมได้จัดขึ้นเพื่อให้ศิษย์เก่าได้กลับมาพบปะสังสรรค์ในงาน เมื่อวันที่ 14 เมษายน พ.ศ. 2556 และโรงเรียนได้จัดทำเพลงสถาบันโอกาสต้อนรับศิษย์เก่าโดยใช้ชื่อเพลงว่า "กอเดียวกัน" ประพันธ์คำร้อง ทำนองและขับร้องโดย นายกิตติพงษ์ ประพันธ์ อาจารย์คณะมนุษยศาสตร์มหาวิทยาลัยมหาสารคาม
ชีวิตในโรงเรียน > กิจกรรมภายในโรงเรียน > งาน No Smoking Dancing Contest

งานประเพณีการประกวดการแสดงเต้นภายในโรงเรียน ซึ่งจัดขึ้นโดยกลุ่มสาระการเรียนรู้สุขศึกษาและพลศึกษาแก่นักเรียนชั้นมัธยมศึกษาปีที่ 4 เพื่อช่วยส่งเสริมให้เกิดความกล้าแสดงออก มิตรภาพ ความสามัคคีและห่างไกลจากการสูบบุหรี่ ทีมที่ชนะการประกวดจะได้รับรางวัลจากกลุ่มสาระการเรียนรู้สุขศึกษาและพลศึกษา เป็นงานที่นักเรียนส่วนใหญ่ในโรงเรียนค่อนข้างจับตามอง
ชีวิตในโรงเรียน > กิจกรรมภายในโรงเรียน > วันบัวบาน

เป็นนิทรรศการการจัดการแสดงดนตรี ผลงานทางวิชาการและถนนคนเดินภายในโรงเรียน จัดขึ้นครั้งแรกระหว่างวันที่ 11-12 กันยายน 2556 เป็นครั้งแรกที่นำเอาการแข่งขัน No Smoking Dancing Contest มารวมผนวกไว้ในงานด้วย และจัดขึ้นเป็นครั้งที่ 2 ในช่วงภาคเรียนที่ 1 ปีการศึกษา 2557
แหล่งข้อมูลอื่น

เว็บไซต์โรงเรียนวาปีปทุม
สพท.มค.2 เก็บถาวร 2020-08-10 ที่ เวย์แบ็กแมชชีน
สพฐ.
เนื้อเพลงมาร์ชวาปีปทุม
การจัดทำข้อมูลโรงเรียนวาปีปทุม 6 มิถุนายน เวลา 13.30 น.  ห้องศิริบงกช โรงเรียนวาปีปทุม
คณะกรรมการสอบทานประวัติโรงเรียนวาปีปทุม